na lugar na sila man ay hari o alipin, maitim o maputi, 
bata man o matanda, lalaki man o babae; lahat sila ay 
yumuyuko sa Diyos, at nananalangin para sa Kanyang 
habag. 

Ang mga panalangin ay konektado sa pagka-matiisin, 
paninindigan at tiyaga. Ang panalangin ay nagpapalaganap 
ng katatagan, kaya ito ay nagbibigay-daan sa pakikipag- 
ugnayan sa Diyos. Ito, sa sarili nito ay nagpapalago 
ng tiyaga sa kapayapaan na huhubog sa kailaliman ng 
kanilang mga puso. Ang mga nanampalataya ay inutusan 
sa Quran na humingi ng tulong sa pamamagitan ng tiyaga 
at panalangin: 

“O mga nanampalataya, humingi ng tulong sa 
pamamagitan ng tiyaga at panalangin; tunay na ang Diyos 
ay kapiling ng mga matiisin.” (2:153) 

Nalaman din natin mula sa hadith na tuwinang 
nakakaharap ng mahirap na sitwasyon, ang Propeta ay 
tumatayo upang manalangin. 

Ang Salah at ang 
Pamamahala sa Oras 

Obligado para sa lahat ng Muslim, lalaki man o babae na 
gawin ang mga ito sa itinakdang oras. Ito ay ginagawa ng 
limang beses araw-araw. 

Ang gabi at araw ng isang nagdarasal ay hinati sa limang 
bahagi: 

1. mula sa Simula ng pagsikat ng araw hanggang sa 
tuluyang pagsikat nito 

2. mula sa tanghali hanggang sa gitnang-hapon 

3. mula sa gitnang-hapon hanggang sa paglubog ng araw 

4. mula sa paglubog ng araw hanggang sa gabi 

5. mula sa gabi hanggang sa hatinggabi 

Isa sa mga pinakamahalagang bagay para sa tao ay 
ang kanyang oras. Ang tamang paggamit ng oras ay 
magtutulak sa tao tungo sa tagumpay samantalang ang 
pag-aaksaya ng oras ay magdudulot ng kabiguan. 

Ang aral na ito sa pamamahal sa oras ay inuulit araw-araw 
sa anyo ng pagdarasal. Ito ay nagtitiyak ng matagumpay 


na buhay dito sa mundo. Kung ang tao ay maghahati 
ng kanyang oras sa araw at gabi sa limang bahagi, sa 
pamamaraang ito, siya ay magiging tumpak sa oras, 
magagawa niyang magamit nang buo ang kanyang buong 
buhay. At sinumanggumamit nang buo sa kanyang buhay 
sa maayos na paraan ay tiyak na magkakamit ng tagumpay 
sa buhay na ito. 

Isang Produktibong 

Takbo ng Buhay 

Sa isang banda, ang pagdarasal ay isang banal na 
pagsasanay at sa kabilang banda ay isang kumpletong 
kurso na produktibo. 

Ang paghahamda para sa pagdarasal ay nagsisimula sa 
paghuhugas o wudu. Ito ay isang paraan ng pagpapadalisay 
ng tao sa regular na paraan. Matapos ang paghuhugas, ang 
unang pangungusap sa pagdarasal ay ang Allahu Akbar (Si 
Allah ay Dakila). Ito ay isang parirala na inuulit nang halos 
tatlong-daang ulit araw-araw sa adhan at pangalangin. 
Ang pariralang Allahu Akbar (Si Allah ay Dakila) ay may 
pakahulugan na ang tao ay hindi dakila. Siya ay walang 
saysay at mahina. Sa paraang ito, ang pagdarasal ay 
nagtutulak sa tao sa kababaang-loob. 

Ang pagdarasal ay iniutos na gawin sa isang kongregasyon. 
Ito ay pinakamainam na pagsasanay sa pagkakaisa. 
Sa isang pagdarasal sa kongregasyon, lahat ng tao ay 
nagdarasal sa likod ng isang Imam na namumuno sa kanila 
sa Salah. Sa paraang ito, ang pagdarasal ay nagtuturo sa 
atin na marapat na gawin nating pinuno ang isa sa atin 
at sundin natin siya. 

Ang pagdarasal ay nagwawakas sa salam na 
nangangahulugang, Ang kapayapaan at ang habag ng 
Diyos ay sumainyo.’ Ito ay nagpaparating ng diwa ng 
kapayapaan sa lahat ng tao na namumula sa mosque. 



Ang Diwa 

Ang Diwa ng alah 

Ang Salah o pagdarasal ang pangalawang haligi ng Islam. 
Ito ay naglalaman ng pagsamba sa Diyos nang limang ulit 
bawat araw sa itinakdang pamamaraan. Ang pamamaraan 
na ito ng pagsamba na inilatag para sa sangkatauhan 
ng Diyos sa pamamagitan ng Kanyang Propeta, ay 
sumasaklaw sa lahat na hindi maiisip ng tao ang ano pa 
ang mas mainam na paraan ng pagsamba sa Pinakadakila. 
Liban pa rito, ang mga panalangin ay naglalaman ng 
mga pagpuri at pag-aalaala sa Diyos, mga dasal sa Kanya 
at ang pagbati para sa Propeta at mga nanampalataya. 
Ang mga panalangin ay nagtatapos sa isang mensahe 
ng kapayapaan para sa sangkatauhan. Sa kabuuan nito, 
ito ay parehong gawaing pagsamba at paalala sa mga 
kautusan ni Allah. Sila ay nagbibigay ng kapanatagan sa 
mga nanampalataya habang bumubuo ng kamalayang 
panlipunan at pagkakaisa sa kanilang mga hanay. Ang 
pagdarasal ay hindi lamang isang simbolo ng pamumuhay 
na islamiko, ito ay pagtatanim din ng disiplinang pansarili 
sa mga Muslim. Bagaman ang pinakamahalagang 
aspeto ng pagdarasal ay ang kabuuan nito mismo, 
ang pinakamahalagang punto ng pagdarasal ay isang 
pamamaraang ispiritwal sa pakikipag-ugnayan sa Diyos, 
ito ay may mahahalagang aral din para sa atin kung paano 
natin pakikilusin ang ating mga sarili sa araw-araw. 

Ano ang Salah? 

Sinabi ng Propeta: ‘Ang pagitan ng tao at ng kawalan 
ng pananampalataya ay ang pagtalikod sa Salah o 
pagdarasal.” 

Ang pagdarasal ay nagsisimula sa pagsasabi ng Allahu 
Akbar’(Ang Diyos ay Dakila). Ito ay nagtatapos sa 
pagsasabi ng ‘Ang kapayapaan at habag ni Allah ay 
sumainyo.’ 

Ang paghahanda para sa pagdarasal ay pangunahing 
nagsisimula sa paghuhugas. Ang paghuhugas, sa 
katotohanan, ay isang uri ng panalangin na pisikal. Ang 
isang tao, matapos na mahugasan niya ang mga bahagi 


Ang Salah 
o panalangin 
ay naglalayon ng 
pagpapalusog at 
pagpapalakas ng 
kamalayan ng tao 
sa Diyos - ang 
pananampalataya. 


ng katawan niya na marapat 
mahugasan ay nananalangin 
sa kanyang Diyos para 
sa pagpapadalisay ng 
buo niyang katauhan sa 
pamamagitan ng tubig 
ng Kanyang habag. 

Matapos ito, siya, sa 
pagdeklara ng kadakilaan 
ng Diyos, ay nagsisimula 
sa kanyang pagdarasal. Ito ay 
isang mapagpakumbabang pagkilala sa katotohanan 
ng kadakilaang yaon at karangalan na nauukol lamang 
kay Allah. Pagkatapos ay tatayo siya na gumagalang. 
Pagkatapos nito, siya ay yumuyuko at inilalagay niya 
ang kanyang noo sa lupa sa pagpapatirapa. Lahat ng ito 
ay pisikal na pagdedeklara ng katotohanan na ang Diyos 
ang Pinakadakila, at siya ay walang anumang halaga. Siya 
ay paulit-ulit na umaamin na siya ay palagiang handa na 
sumunod sa Kanya. 

Sa huli, ihinaharap niya ang kanyang mukha sa kanan at 
sa kaliwa at sinasabi niya, Ang kapayapaan at habag ni 
Allah ay sumainyo.’ Sa paraang ito, siya ay nagpapahayag 
ng kapayapaan at paghiling ng kabutihan para sa lahat ng 
tao na nabubuhay sa mundo. Sa paggawa niyang saksi sa 
Diyos, siya ay taimtim na nangangako na mamuhay nang 
mapayapa at hindi maging banta sa seguridad ninuman. 
Ang buhay ng bawat isa, pag-aari at karangalan ay ligtas 
mula sa kanya. 


Kahalagahan ng 

Salah 

Ang Salah o pagdarasal ay bumubuo sa pangalawang haligi 
ng Islam. Marapat na taglay ng isip na si Allah ay hindi 
nangangailangan sa ating panalangin dahil Siya ay walang 
pangangailangan sa anuman. Si Allah ay interesado 
lamang sa ating pag-unlad at kabutihan sa lahat ng 
bagay Kapag si Allah ay nagbigay-diin sa kahalagahan 


ng panalangin o nag-atang sa atin ng anumang gawain, 
Siya ay nagnanais na tumulong sa atin; dahil anumang 
kabutihan ang gawin natin ay para sa ating kabutihan, 
at anumang kasalanan ang ating gawin ay laban sa ating 
mga sarili. Ang kabutihan na makukuha ng tao mula sa 
araw-araw na pagdarasal ay hindi masusukat, at ang biyaya 
ng pagdarasal ay hindi maaarok ng tao. 

Mahirap para sa sinuman na ihayag sa pananalita lamang 
ang kahulugan ng pagdarasal, ngunit maaaring masabi na 
ang Salah ay naglalayon na: 

• ilapit ang mga tao kay Allah; 

• ilayo ang mga tao sa paggawa ng kahalayan, kahiya- 
hiya at ipinagbabawal; 

• palaging paalalahanan ang tao tungkol kay Allah at sa 
Kanyang kadakilaan; 

• mabuo ang disiplina at paninindigan; 

• ipakita ang pagkakapantay-pantay, pagkakaisa at 
kapatiran; 

• isulong ang pagkamatiisin, tapang, pag-asa at 
pagtitiwala sa sarili; 

• sanayin ang mga tao sa kalinisan, kadalisayan at 
pagiging tumpak sa oras. 

Ang Layunin ng Balah 

Kapag ang isang tao ay naniwala sa Diyos, at sa Kanyang 
kapangyarihan at dangal, Kanyang kakayanan at 
habag, siya ay makakaramdam ng pangangailangan 
sa paghahangad na makipag-ugnayan sa Kanya at 
manalangin para sa Kanyang gabay at tulong. Ang 
Salah o panalangin ay naglalayon na pagpapalusog 
at pagpapalakas ng kamalayan ng tao sa Diyos - ang 
pananampalataya. 

Ang uri ng pagsamba na ito ay hindi lamang nagpapalusog 
sa kaluluwa at pananampalataya ngunit, ito ay 
nagpapanatili rin sa katawan na maging malinis, malusog 
at maayos. 

Ang pagsuko sa Diyos sa lahat ng mga gawain ay ang diwa 
ng pagsamba. Ito ay naglalagay sa lahat ng tao sa pantay 


